Karamunting

Karamunting ngaran banyak macam tanaman nang tamasuk ka kulaan Melastomataceae, mamarina tanaman bakambang. Nang disambat karamunting tu bisa Melastoma malabathricum, Rhodomyrtus tomentosa bisa jua tamasuk Ochthocharis bornensis nang asli Kalimantan. Pariannya masih banyak (itihi daptar parian di bawah). Karamunting ada zat antioksidan-nya, nang dianggap kawa mambuang wisa.

Tanaman ngini matannya Asia Selatan duwa Asia Tenggara nang jadinya malah taucir ka dairah trupis wan suptrupis sampai ka dairah nang bakatinggian 2.400 m. Karamunting rancak dijual urang di pasar tradisiunal wan baisi ngaran lain nangkaya Piduduk, Masisin (Banjar), Kalamunting (Pekanbaru), Haramonting (Sumatera Utara), Harendong Sabrang (Jawa Barat), kernuduk atawa keraduduk (Bangka Belitung).

Karamunting dirikumindasiakan gasan ditanam di lahan bakas tambang timah, sakira maumpani tanaman lain umpat tumbuh atawa tambang aluminum.

Parawakan 
Karamunting ngini matan tanaman saluh bakayu nang tamasuk ka kulaan jajambuan Myrtaceae. Karamunting tumbuhnya tamasuk hancap duwa tingginya sampai 4-12 m.

Akar 
Akarnya tamasuk ka akar banir nang bacikang, marga bantukannya karucut panjang nang tumbuh kujur ampah  bawah lawan juwa cikangnya baisian anak cikang pulang sampai satarusnya.

Batang 
Karamuntingn babatang nang kalihatan jalas bakayu nang parawakan tagah. Kulimbit batang lamun dijapai tarasa barambut halus lamunnya sudah tuha batangnya bakarak nangkaya takalupas. Tumbuh ampah ka atas tarus duwa kujur nang bakalir cuklat hijau nang masih anum lamun batang nang tuha bakalir cuklat.

Daun 
Daunnya kasar, dumul sampai curing di hujungnya lawan tangkingnya malibar. Andakan daunnya bahadapan, juring, atasnya bakalir hijau mancilang, bawahnya habu ruku babulu. Panjangnya bisa 5-7 cm wan libarnya 2-3,5 cm. Pangkal daunnya bapasak, pinggirinya rata wan tulangan daunnya manyirip lawan talu urat daun kandal.

Kambang 
Kambangnya bisa saurangan atawa sakali banyak 2-3 kambang, diamitir 2,5-3 cm nang kalirnya bamamacam mulai habang anum sampai bigi ramania. Banang sarinya banyak duwa kada babau.

Buah 
Buah karamunting bantukannya pina manjuring nang panjangnya 1-1.5 cm. Lamun handak masak, kalir buahnya baganti matan hijau jadi habang kacuklatan sampai hirang. Kulimbit buahnya nangkaya baludru. Buah nang masak bakalir bigi ramania, pina linak nang baisi 40-45 bigi didalamnya. Daginnya nangkaya buah anggur namun takasat, kada tapi babanyu duwa rasanya manis tagal buah nang anum rasanya kalat. 

Buah karamunting nang masak rasanya nyaman diigut duwa sigar manis wan banyak mangandung pitamin wan miniral. Tagal kulimbit buahnya kanda lamun hudah masak kulimbitnya jadi limir wan kawa umpat dimakan juwa baimbai daging wan biginya. Buahnya nang hudah masak kawa langsung dimakan atawa diulah jus, salai, dudul wan wadai karing lainnya.

Wadah tumbuh 
Karamunting tumbuh subur di wadah tabuka nang banyak takana matahari, rancak di tanah bapasir, di pasisir pantai atawa higa susungaian. Tanamannya nang tahambur ngini dibantui lawan burung gasan maucir bibitnya, juwa marga daya lacuknya nang hancap tumbuh. Karamunting katuju tumbuh di tanah masam dan jadi pancirinya, tamasuk kuat juwa tumbuh di tanah pasir nang masin lawan hancap tumbuh imbah kagusangan. Karamunting ngini tahan juwa lawan panas duwa baah, lawan inya ngini dimana tumbuh maka tanaman lain kada kawa basaing tumbuh. Jadinya disambat sawagai gulma marga hancap banar tumbuh alahan pada tanaman di hihigaannya. 

Karamunting biasanya ada juwa tumbuh bakalumpuk di atas bukit nang biasanya marga banyak mangandung lugam utamanya aluminium. Karamunting cagaran mahimpunakan lugam ngitu di akar duwa batang agar supaya halalang kawa tumbuh imbangnya duwa tanaman lainnya umpatan juwa.

Kagunaan 
Akar Karamunting dipakai gasan urang nang bananah sakira lakas ampih, kawa juwa sawagai pangalir hirang alami gasan alis duwa gigi. Daunnya dipakai gasan tatamba diabitis, daunnya dimamah imbah tu diandak ka luka gasan maampihi lawan kawa juwa gasan mambuang wisa. Lamun buahnya dimakan gasan manyihatakan paparutan duwa pandarahan si bibinian, lawan juwa gasan manambahi sil darah habang. 

Daun Karamunting nang dijarang dipakai juwa gasan kacacar nang caranya banyu jarangannya dipapaiakan ka kulimbit nang kana. Daun nang dimakan mantah juwa diparcaya bagus gasan sakit gigi, tagal banyu jarangan akarnya dikinumakan ka bibinian nang imbah baranak duwa nang pandarahan paranakan.

Di Vietnam, buah Karamunting gasan baulah minuman anggur buah nang bangaran “rou sim”, makanya Karamunting ditanam baistilah bakabun luas-luas di pulau Phu Quoc, Vietnam. Di Singapura, bubuhan Cina mamakai daunnya gasan maampihi katur, akarnya dipakai gasan luka parih atawa sasak bibis lawan biginya gasan paparutan sakira lancar duwa tatamba lamun diigut hular. Lamunnya di India duwa Thailand, kambang Karamunting dipakai gasan hiasan nang dimakan di manu masakan rumah makan buhannya.

Buah Karamunting masak nang bakalir habang anum sampai bigi ramania dimanpaatkan gasan pangalir alami wadai mangkuk marga kalirnya nang talihat bagus dilihat urang. Halian ngitu dipakai juwa gasan mangaliri wadai kalalapun, dadar gulung duwa es kekasih (Kelapa, Karamunting, Selasih) di Tarakan, Kalimantan Timur. 

Batang duwa akarnya Karamunting nang hudah mati dipakai urang juwa gasan tatambahan hiasan di akuarium.

Parian 
 Acanthella
 Aciotis
 Acisanthera
 †Acrovena
 Adelobotrys
 Allomaieta
 Allomorphia
 Alloneuron
 Amphiblemma
 Amphitoma
 Amphorocalyx
 Anaectocalyx
 Anerincleistus
 Antherotoma
 Appendicularia
 Arthrostemma
 Aschistanthera
 Astrocalyx
 Astronia
 Astronidium
 Axinaea
 Barthea
 Beccarianthus
 Behuria
 Bellucia
 Benevidesia
 Bertolonia
 Bisglaziovia
 Blakea
 Blastus
 Boerlagea
 Boyania
 Brachyotum
 Brachypremna
 Bredia
 Brittenia
 Bucquetia
 Cailliella
 Calvoa
 Calycogonium
 Cambessedesia
 Campimia
 Carionia
 Castratella
 Catanthera
 Catocoryne
 Centradenia
 Centradeniastrum
 Centronia
 Chaetolepis
 Chaetostoma
 Chalybea
 Charianthus
 Cincinnobotrys
 Clidemia
 Comolia
 Comoliopsis
 Conostegia
 Copedesma
 Creaghiella
 Creochiton
 Cryptophysa
 Cyanandrium
 Cyphostyla
 Cyphotheca
 Dalenia
 Desmoscelis
 Dicellandra
 Dicerospermum
 Dichaetanthera
 Dinophora
 Dionycha
 Dionychastrum
 Diplarpea
 Diplectria
 Dissochaeta
 Dissotis
 Dolichoura
 Driessenia
 Eisocreochiton
 Enaulophyton
 Eriocnema
 Ernestia
 Farringtonia
 Feliciadamia
 Felliciadamia
 Fordiophyton
 Fritzchia
 Graffenrieda
 Gravesia
 Guyonia
 Henriettea
 Henriettella
 Heterocentron
 Heterotis
 Heterotrichum
 Huberia
 Huilaea
 Hylocharis
 Hypenanthe
 Kendrickia
 Kerriothyrsus
 Killipia
 Kirkbridea
 Lavoisiera
 Leandra
 Lijndenia
 Lithobium
 Llewelynia
 Loreya
 Loricalepis
 Macairea
 Macrocentrum
 Macrolenes
 Maguireanthus
 Maieta
 Mallophyton
 Marcetia
 Mecranium
 Medinilla
 Meiandra
 Melastoma
 Melastomastrum
 Menendezia
 Meriania
 Merianthera
 Miconia
 Microlepis
 Microlicia
 Mommsenia
 Monochaetum
 Monolena
 Mouriri
 Myriaspora
 Myrmidone
 Neblinanthera
 Necramium
 Neodriessenia
 Nepsera
 Nerophila
 Ochthephilus
 Ochthocharis
 Omphalopus
 Opisthocentra
 Oritrephes
 Orthogoneuron
 Osbeckia
 Ossaea
 Otanthera
 Oxyspora
 Pachyanthus
 Pachycentria
 Pachyloma
 Pentossaea
 Phainantha
 Phainanthe
 Phyllagathis
 Pilocosta
 Plagiopetalum
 Pleiochiton
 Plethiandra
 Podocaelia
 Pogonanthera
 Poikilogyne
 Poilannammia
 Poteranthera
 Preussiella
 Pseudodissochaeta
 Pseudoernestia
 Pseudosbeckia
 Pternandra
 Pterogastra
 Pterolepis (Pterolepsis?)
 Rhexia
 Rhynchanthera
 Rousseauxia
 Sagraea (?)
 Salpinga
 Sandemania
 Sarcopyramis
 Schwackaea
 Scorpiothyrsus
 Siphanthera
 Sonerila
 Spathandra
 Sporoxeia
 Stanmarkia
 Stapfiophyton
 Stenodon
 Stussenia
 Styrophyton
 Sussenia
 Svitramia
 Tateanthus
 Tayloriophyton
 Tessmannianthus
 Tetraphyllaster
 Tetrazygia
 Tibouchina
 Tibouchinopsis
 Tigridiopalma
 Tococa
 Topobea
 Trembleya
 Trigynia
 Triolena
 Tristemma
 Tryssophyton
 Tylanthera
 Vietsenia
 Votomita
 Warneckea

Jujuhutan

Raitan Luar 

 PlantSystematics.org: Gambar spésies, daptar génera
Tanaman tatamba
Kambang